Aarhuus Stifts-Tidende, 1844-07-13
Den 9de Juli 1844 blev Provindsialstændernes Forsamling for Nørre-Jylland aabnet. Af Forsamlingens 55 Medlemmer vare 50 tilstede. Den kongl. Commissarius aabnede Forsamlingen med en Tale, som han begyndte med følgende Ord: "Hæderværdige Medborgere, Kongens og Fædrelandets troe Mænd, Da jeg sidst stod frem paa dette Sted, var det mig, som og jeg aldrig meere skulde betræde samme. J Afskedens Øieblik, da flere Maaneders anstrængende Arbeide og de mangehaande Følelser, som under dette havde bevæget sig i mig, stillede sig frem for Sindet, og da jeg ved Siden af den Jndflydelse, som jeg deraf fornam paa min legemlige Tilstand, betænkte min Alder, blev jeg gjennemtrængt af den Tanke, at det baade for mig og for den Tjeneste, som her er at udrette, vilde være fornødent, at jeg veeg denne Plads for at den kunde blive indtagen af bedre og friskere Kræfter. Jmidlertid har Kongen paa ny sendt mig det brinde, hvori saavel Han som Hans forevigede Forgjænger hidtil har brugt mig; Hans Dom og Villie har jeg maattet underkaste mig. Jngen troe dog, at dette et skeet med en tvungen Lydighed; det var, skjøndt just ikke gjerne, saa dog uden at forsøge nogen Modforestilling, at jeg overtog det Hæderskald, som Kongens Naade og Tillid atter vilde betroe mig. - Personlige Betænkeligheder have aldrig holdt mig tilbage, hvor Pligten kaldte, og mindste kunne de formaae det nu paa mit Livs Aften, hvori jeg har havt saa riig Leilighed til at fornemme, hvilken Styrke det giver at gaae i Pligtens Kald, naar man med klar Bevidsthed opfatter dettes Jndhold, og med en fast Beslutning giver sig hen til dets Førelse. Men ved Siden af det Tilhold, som jeg finder i denne glade Livserfaring, har jeg og en stærk Støtte i det Sindelag, hvorpaa jeg tør gjøre Regning hos de ædle Medborgere, med hvem jeg paa ny skal træde i Vexelvirkning. Vel har et Partie, hvis Uvillie det er mig ligesaa let at bære som at forklare, fundet for godt at udsprede, at jeg ved de Forhandlinger, som gik for sig henimod Slutningen af den sidste Stænderforsamling, skulde have forspildt den Velvillie og Tillid, som De forhen saa rigelig havde tildeelt mig. Men jeg veed ikke, om der er Nogen, som har troet paa denne Tale, paa mig har den ikke kunne virke; dertil erindrer jeg mig altfor levende de Beviser paa reen Hengivenhed, hvormed endog de Mænd skiltes fra mig, med hvis Meninger og Anskuelser de, som jeg efter Overbeviisning og Pligt havde udtalt, vare komne i det stærkeste Sammenstød. – Jeg gaaer saaledes til min Gierning med samme Mod og Tillid, hvormed jeg forhen har taget fat derpaa, den Tid ikke mindre end nu forberedt paa Vanskeligheder og mulige Sammenstød." - Dernæst bebudede den kongl. Commissarius Kongens Kundgjørelse angaaende de af denne i Anledning af de sidstforsamlede Stænders Betænkninger og Jndstillinger tagne Beslutninger. Fremdeles yttrede han sin dybe Beklagelse over, at Kongen har været nødt til at lade en Sag falde, som var af en ganske særegen Betydning, nemlig StændercomiteeSagen, og efter en kort Omtale af en saadan Jnstitutions Værd og Betydenhed og de heldige Frugter, dens Jndførelse ufeilbarlig vilde have bragt Landet, udtalte han sin Overbeviisning om, at en fuldkommen Erkjendelse heraf efterhaanden vil gjøre sig gjældende. Dernæst omtalte han det kgl. Lovforslag om Jndførelsen af almindelig Værnepligt, idet han foreløbig anbefalede Forslaget og søgte at gjendrive de allerede derimod offentligt gjorte Jndvendinger. "De kunne, mine høitagtede Medborgere. - sluttede Commissarius sit Foredrag – i Alt, hvor jeg kommer til at udtale mig, være sikker paa en aaben, rolig og upartisk Fremstilling af Sandheden, den Grundvold, hvorpaa jeg grunder mit Haab og stedse at vedligeholde og befæste mig i Deres Tillid." – Efterat Ta. var endt, udbragtes: Kongen leve, 2 des til Valget af en Præsident. Høiesteretsassessor Bruun valgtes med 48 Stemmer. Til Vicepræsident valgtes Professor Larsen med 39 Stemmer. Til Forsamlingens Secretairer valgtes Justitsraad Fønss og Kammerraad v. Støcken; til Redacteurer af Stændertidenden Apotheker Køster og Overkrigscommissair Qvist.